stanford-oval/wikipedia huggingface dataset:
Dave Harold
Ura > Vanha konkari

Kausi 2001/2002 ei sujunut Haroldin osalta kovin hyvin, ja kauden päätteeksi hän putosi 16 parhaan joukosta ranking-listalla sijalle 29. Uusi vuosi 2003 toi Haroldille lisämurheita, sillä hän mursi ranteensa ja joutui jättämään turnauksia pelaamatta, joten hänen sijoituksensa heikkeni entisestään. Kaudet 2005/2006 ja 2006/2007 olivat Haroldin osalta kuitenkin taas parempia, ja hän nousi takaisin 32 parhaan joukkoon ranking-listalla kaudelle 2007/2008. Tämä kausi oli menestyksekkäin kausi vuoden 2002 jälkeen. Kauden avauksessa Shanghai Masters-turnauksessa Harold pelasi itsensä neljännesfinaaliin ja UK Championship-turnauksessakin 16 parhaan joukkoon pudottaen ranking-listalla sijalla 2 oelvan Graeme Dottin. Harold eteni myös Sheffieldiin maailmanmestaruusturnaukseen, mutta Shaun Murphy pudotti hänet ensimmäisellä kierroksella. Kausi 2008/2009 käynnistyi Dave Haroldin osalta lähes parhaalla mahdollisella tavalla, sillä tämä vanha konkari eteni Northern Ireland Trophy-turnauksessa finaaliin asti haastamaan Ronnie O'Sullivanin. O'Sullivan kuitenkin osoitti olevansa edellisen kauden tapaan hurjassa vireessä ja voitti finaalin selkein lukemin 9-3. Matkalla finaaliin Harold pudotti kolme skotlantilaista huippupelaajaa, jotka olivat Graeme Dott, Stephen Maguire sekä John Higgins . Hyvä vire sai jatkoa myös Shanghai Masters-turnauksessa Kiinassa, jossa Harold oli lähellä puolivälieräpaikkaa, mutta vanha mestari Steve Davis kuitenkin pysäytti hänet 16 parhaan joukossa. Harold pelasi myös Royal London Watches Grand Prix-turnauksen karsintakierrosten ottelut voitokkaasti saavuttaen näin jokaisessa kauden kolmessa ensimmäisessä turnauksessa paikan televisioituun lopputurnaukseen.
Dave Harold on tehnyt urallaan 143 sadan pisteen ylittävää lyöntisarjaa turnaustasolla. Urallaan hän on turnauspalkintoja tienannut n. £900.000.
Turnausvoitot > Ranking-turnaukset

Nescafe Asian Open 1993
Tilastot

Lihavoitu teksti tarkoittaa lajin ennätystä
| 0 | 1 | 2 |
| --- | --- | --- |
 DAVE HAROLD: 
| Ranking-turnausvoitot | 1 | 1993 |
| Ranking-turnausten finaalit | 3 | 1993, 1994, 2008 |
|  |  | 14 vuoden tauon jälkeen finaalissa |
| Korkein ranking-sijoitus | 11 | 1996/1997 |
| Suurin lyöntisarja | 143 | London Grand Prix (2007) |
| Yli sadan pisteen lyöntisarjat | 143 |  |
Piccolo

Yamaha YPC32 -piccolo
Piccolo (it. ”pieni”) tai pikkolo on pienikokoinen huilu. Sen ääni on hyvin korkea ja ylärekisterissä kimeän läpitunkeva. Piccoloa käytetään puhallinorkestereissa ja isoissa sinfoniaorkestereissa. Piccolo soi oktaavia korkeampaa kuin mitä sille nuottiviivastolle kirjoitetaan. 
Sinfoniaorkesterissa on yleensä kaksi tai kolme huilistia, joista yksi soittaa myös piccoloa. Tavallisessa poikkihuilussa on oktaavia matalampi ääniala ja se on kaksi kertaa piccolon pituinen.
Piccolo on alun perin ollut sotilassoitin, ja monissa marssilauluissa, tunnetuimpana John Philip Sousan Tähtilipun alla, trio-osuus soitetaan piccololla.
Peter Lenz

Peter Lenz radalla vuonna 2009.
Peter James Lenz (30. toukokuuta 1997 Orlando, Florida – 29. elokuuta 2010) oli kansainvälisesti menestynyt yhdysvaltalainen ratamoottoripyöräilijä.
Lenz oli nelinkertainen kansainvälinen mestariselvennä ja viisinkertainen Yhdysvaltain mestari. Hän aloitti 2009 kilpailemisen 125 GP -luokan juniorisarjassa. 29. elokuuta 2010 Lenz menehtyi lämmittelykierroksella tapahtuneessa onnettomuudessa Red Bull Indianapolis GP:ssä 13-vuotiaana.
Onnettomuudet

Lenz ajoi urallaan kolme suurempaa onnettomuutta: vuosina 2007 ja 2009 sekä viimeisessä kilpailussaan vuonna 2010. 8. heinäkuuta 2007 Peter Lenz oli kilpailemassa Kanadan Mini Road Race Formula 80 GP:ssä, kun toinen kuljettaja törmäsi vahingossa hänen ohjaustankoonsa pakottaen hänet kääntymään oikealle kohti useita muita kuljettajia. Yhdeltä kuljettajista murtui onnettomuudessa käsi.
Portland International Speedwayssä 31. toukokuuta 2009 Peter Lenz kärsi jarruviasta ja ajoi puomiin 160 km/h vauhdissa. Häneltä murtuivat muun muassa pohjeluu, sääriluu ja reisiluu, hänen kasvoihinsa tuli haavoja ja yksi hermo katkesi. Peter Lenzin ensimmäinen kommentti vian mahdollisesta syystä oli se, että joku oli jättänyt jarrut pumppaamatta ennen kilpailua. Toisten ohella isä Michael Lenz spekuloi, että onnettomuuteen liittyi muutakin kuin jarrut.
29. elokuuta 2010 Lenz joutui lämmittelyn aikana onnettomuuteen MD250H-moottoripyörällään Red Bull Indianapolis GP:ssä. Lenz kaatui, ja häneen osui toinen kuljettaja, 12-vuotias Xavier Zayat. Ensihoitajat alkoivat välittömästi intuboida ja elvyttää Lenziä, ja he kiidättivät hänet Methodist-sairaalaan Indianapolisiin, jossa hän myöhemmin menehtyi vammoihinsa. Hallitseva MotoGP-maailmanmestari Valentino Rossi kaatui radalla harjoituksen aikana ja lämmittelyissä neljä kertaa, ja muut kärkikuljettajat myönsivät, että rata oli vaikea.
Lenzin hautajaiset pidettiin 3. syyskuuta 2010 St. Joseph Catholic Churchissa Vancouverissa Washingtonissa.
Kerättyään lahjoituksia koulu, jota Lenz kävi, eli St. Joseph’s Catholic School nimesi 2016 Lenzin muistoksi urheilukentän Peter Lenz Memorial Athletic Field.
Piccadilly

Näkymä itään pitkin Piccadillyä kohti Piccadilly Circusta (2009).
Piccadilly on katu Lontoon City of Westminsterin kaupunkipiirissä. Se alkaa Piccadilly Circusin risteyksestä ja päättyy lounaassa Hyde Park Cornerin risteykseen. Sen pohjoispuolella levittäytyy Mayfair, kaakkoispuolella St. James ja lounaispuolella Green Parkin kuninkaallinen puisto.
Piccadillyn eteläpuolella kohoaa Christopher Wrenin barokkityylinen St. Jamesin kirkko, jota Wren piti yhtenä onnistuneimmista seurakuntakirkoistaan. Se vihittiin käyttöön 1684 ja kärsi pahoja vaurioita Lontoon pommituksissa 1940. Kirkosta länteen kadun pohjoispuolella sijaitsevassa Burlington Housessa on toiminut vuodesta 1867 lähtien kuninkaallinen taideakatemia Royal Academy of Arts. Kadun länsipäässä Hyde Park Cornerin pohjoislaidalla on arkkitehti Robert Adamin 1770-luvulla suunnittelema Apsley House, jonka Wellingtonin herttua Arthur Wellesley remontoi kodikseen 1820-luvulla. Nykyään siinä toimii Wellesleyn taidekokoelmaa esittelevä museo.
St. Jamesin kirkko on seisonut Piccadillyn varrella vuodesta 1684.
Piccadillyllä on monia tunnettujen brittiläisten ja kansainvälisten merkkien myymälöitä, esimerkiksi tavaratalo Fortnum & Mason, koruliike Bentley & Skinner sekä vaateliikkeet Tiger of Sweden ja Arc’teryx. Sen varrella sijaitsevat myös vuonna 1819 perustettu kauppakäytävä Burlington Arcade ja loistohotellit Ritz ja Dilly (entinen Piccadilly Hotel).
Piccadilly on ollut Oxford Streetin ohella toinen Lontoosta länteen johtavista pääteistä ainakin keskiajalta lähtien. Nimen ’Piccadilly’ alkuperästä ei ole täyttä varmuutta, mutta se on ilmeisesti tullut kadun varrella sijainneesta Piccadilly Hallista, jonka rakensi pickadill-kauluksien myynnillä rikastunut räätäli 1600-luvun alussa. Kadusta tuli entistä tärkeämpi, kun Charing Crossista Hyde Park Corneriin kulkeneen tien paikalle rakennettiin Green Park vuonna 1668.
Piccadillyn pohjoisreunalle rakennettiin aatelisten kaupunkitaloja 1600-luvulla ja sen eteläreunalle avattiin paljon kirjakauppiaiden ja kustantajien liikkeitä 1700-luvulla. Vuonna 1707 hovissa lakeijana työskennellyt William Fortnum perusti vuokraisäntänsä Hugh Masonin kanssa Piccadillylle kaupan, josta kehittyi Fortnum & Masonin tavaratalo. Katunumerossa 170 oli vuosina 1812–1905 suosittu näyttelyhalli Egyptian Hall, joka oli rakennettu muinaisegyptiläiseen tyyliin. 1900-luvun alussa Lontoon kreivikunta lunasti useita tontteja Piccadillyn varrelta ja levensi katua lähes koko sen pituudelta.
Pete Parkkonen (albumi)

| Pete Parkkonen Pete Parkkonen |
| --- | --- | --- |

Studioalbumin tiedot
 Julkaistu: 25. huhtikuuta 2014
 Formaatti: CD, LP, digitaalinen
 Tuottaja(t): Joonas Angeria
 Levy-yhtiö: Warner Music Finland
Listasijoitukset
  20.
Pete Parkkosen muut julkaisut
| I’m an Accident 2010 | Pete Parkkonen 2014 | Pete 2018 |
Singlet albumilta Pete Parkkonen
 ”Mitä minä sanoin” Julkaistu: 6. joulukuuta 2013  ”Mun” Julkaistu: 21. helmikuuta 2014
Pete Parkkonen on Pete Parkkosen kolmas ja samalla ensimmäinen suomenkielinen studioalbumi. Warner Music Finland julkaisi sen CD:nä, LP:nä sekä digitaalisesti 25. huhtikuuta 2014. Albumin on tuottanut Joonas Angeria. YleX-radiokanava valitsi albumin viikon albumikseen viikolla 17/2014. Seuraavalla viikolla NRJ valitsi Pete Parkkosen viikon albumikseen. Albumi nousi ensimmäisellä listaviikollaan Suomen virallisen albumilistan 20:nneksi.
Albumin ensimmäinen single, ”Mitä minä sanoin”, julkaistiin 6. joulukuuta 2013. Kappale nousi viikolla 51/2013 latauslistan seitsemänneksi, joka jäi sen ainoksi sijoitukseksi kyseisellä listalla. Radiolistalla kappale nousi 15:nneksi soitetuimmaksi kappaleeksi. 21. helmikuuta 2014 julkaistu toinen single ”Mun” nousi radiolistan 14. sijalle.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Mitä minä sanoin | Pete Parkkonen, Joonas Angeria, Jussi Huttunen | 3.10 |  |  |  |  |  |  |
| 2. | Painoton | Pete Parkkonen, Joonas Angeria, Eva Louhivuori | 4.05 |  |  |  |  |  |  |
| 3. | Mun | Joonas Angeria, Risto Asikainen, Niki Duuri | 3.22 |  |  |  |  |  |  |
| 4. | Kiitos | Patric Sarin, Joonas Angeria, Pete Parkkonen | 3.30 |  |  |  |  |  |  |
| 5. | Miten sinut saa | Ilan Kidron, Simo Gain, Niki Duuri | 3.21 |  |  |  |  |  |  |
| 6. | Ei kaltaistasi | Pete Parkkonen, Joonas Angeria | 3.55 |  |  |  |  |  |  |
| 7. | Nukut vain pitkää | Joonas Angeria, Axel Ehnström, Kai Stueffel | 3.51 |  |  |  |  |  |  |
| 8. | En tiedä mitä kaipaat | Pete Parkkonen, Joonas Angeria | 2.49 |  |  |  |  |  |  |
| 9. | Eläviä ja kuolleita | Pete Parkkonen, Joonas Angeria, Riku Karvonen, Jouni Hynynen | 3.36 |  |  |  |  |  |  |
Arvostelut

Nyt.fi:
Soundi:
Pocket borough

Pocket borough (englantia, kirjaimellisesti ”taskukauppala”, ”taskuvaalipiiri”) oli Englannissa ennen 1800-luvun vaaliuudistuksia käytetty nimitys parlamentin alahuoneen vaalien pienistä vaalipiireistä, jotka olivat tavalla tai toisella yksittäisen henkilön tai perheen kontrollissa. Termiä käyttivät vaaliuudistusten kannattajat. Taskuvaalipiireissä maanomistajat pakottivat tai lahjoivat äänioikeutetut kansalaiset äänestämään haluttua ehdokasta. Tämä takasi maa-aatelille vahvan otteen alahuoneesta, sillä pienten vaalipiirien edustajat pyrkivät miellyttämään suojelijoitaan eivätkä äänestäjiään. Vaaleissa ei välttämättä ollut kuin yksi ehdokas. Myös järjestelmää kritisoineet poliitikot joutuivat usein itse hyödyntämään sitä päästäkseen parlamenttiin, mikä tarkoitti jotain vaalipiiriä hallitsevan mahtiherran suosioon etsiytymistä. Vaalipiireistä valittiin aina kaksi edustajaa ja merkittävimmillä maanomistajilla saattoi olla ”taskussaan” useitakin vaalipiirejä yhtäaikaa, minkä lisäksi heillä oli henkilökohtaisen päärinarvon ansiosta usein myös paikka ylähuoneessa.
Taskuvaalipiirit katosivat vuosien 1832 ja 1867 vaaliuudistusten myötä.
Peugeot 908

| Peugeot 908 |
| --- | --- |

Yleiset tiedot
Luokka:  Le Mans Prototype
Talli:  Peugeot Sport
Teknisiä tietoja
Kilpailuhistoria
Peugeot 908 on Peugeot Sportin vuonna 2011 esitelty LMP1-luokan kilpa-auto. Autoa edelsi Peugeot 908 HDi FAP.
Historia > 2011

Kaudella 2011 autolla kilpailtiin Intercontinental Le Mans Cup -sarjassa. Autoilla voitettiin kaikkiaan viisi osakilpailua. Talli saavutti kaudella yhteensä 211 pistettä, ja sijoittui luokkansa ensimmäiseksi.
Historia > 2012

Kaudella 2012 autolla oli tarkoitus osallistua FIA World Endurance Championship -sarjaan. 18. tammikuuta 2012 Peugeot ilmoitti lopettavansa kilpailemisen taloudellisiin syihin vedoten.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Peugeot 908
Peugeot’n automallit
| --- | --- |
Nykyiset henkilöautomallit:   108  208  301  308  408  508  2008  3008  5008  Rifter  Traveller 
Nykyiset hyötyajoneuvot:   Partner  Expert  Boxer  Pick Up  Landtrek 
Entiset mallit:   104  106  107  1007  201  202  203  204  205  206  207  301  302  304  305  306  307  309  401  402  403  404  405  406  407  504  505  601  604  605  607  806  807  4007  4008  Bipper  RCZ  Hoggar  iOn  D3  D4  J5  J7  J9 
Käännös suomeksi
Paphiopedilum vietnamense

| Paphiopedilum vietnamense |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Tikankonttikasvit Cypripedioideae
Tribus::  Cypripedieae
Alatribus::  Paphiopedilinae
Suku::  Venuksenkengät Paphiopedilum
Laji::  vietnamense
Kaksiosainen nimi
 Paphiopedilum vietnamense  O.Gruss & Perner (1999) 
Synonyymit
 Paphiopedilum hilmari Senghas & Schettler (1999)  Paphiopedilum mirabile Cavestro & Chiron (1999) 
Muodot
 f. album 
Katso myös
   Paphiopedilum vietnamense Wikispeciesissä   Paphiopedilum vietnamense Commonsissa 
Infobox OKNimi-testi OKIUCN-testi OK: 
Paphiopedilum vietnamense on Pohjois-Vietnamissa kasvava venuksenkenkiin kuuluva kämmekkälaji.
Historia

P. vietnamense kuvattiin ensi kerran vuonna 1999 julkaisun Die Orchidee numerossa 50. Laji nimettiin kotimaansa Vietnamin mukaan.
Kuvaus

P. vietnamense on pienehkö venuksenkenkä. 8–20 cm pitkiä ja 2,5–7 cm leveitä lehtiä on kolmesta viiteen kappaletta. Väritys on päältä kiiltävä, harmaanvihreän ja tummanvihreän kirjava, joskus reunoilta valkoinen, alta violetinkirjava, nukaton tai juuresta lyhyen valkoisen nukan peittämä. Kukkavana on 15–25 cm pitkä, lyhyen tiheän valkoisen karvan peittämä, ja väriltään violetinruskea. Kukkavanan kärkeen kehittyy yksi kukka, harvoin kaksi. Kukka on 10–12 cm leveä ja 8–9 cm korkea. Laji kukkii maaliskuussa.
Elinympäristö ja hoito

P. vietnamense kasvaa kohtalaisen varjoisissa paikoissa kalkkipitoisten vuorien ikivihreissä kosteissa metsissä litofyyttinä 350–550 metrin korkeudella. Lajin luontainen levinneisyysalue sijoittuu pohjoisimman Vietnamin alueelle. Alueen lämpötila vaihtelee 14 ja 26 celsiusasteen välillä. Ilmasto on talvisin kuiva, kesäisin kostea.
Pihlajalampi

Pihlajalampi on 32 lammen nimi Suomessa. Se voi tarkoittaa muiden muassa seuraavia:
Lampia

Pihlajalampi, lampi Hyrynsalmessa  Suomessa
Pihlajalampi, lampi Kajaanissa Suomessa
Pihlajalampi, lampi Kuhmossa Suomessa
Pihlajalampi, lampi Kuusamossa Suomessa
Pihlajalampi, lampi Lappajärvellä Suomessa
Pihlajalampi, lampi Nurmeksessa Suomessa
Pihlajalampi, lampi Oulussa Suomessa
Pihlajalampi, lampi Suomussalmella Suomessa
Pihlajalampi, lampi Taivalkoskella Suomessa
Suuri-Pihlajamapi, lampi Virolahdella Suomessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pihlajalampi”, voi hakea sivunnimihaulla, laajalla sivunnimihaulla tai tekstihaulla.
Paul Lacroix

| Paul Lacroix |
| --- | --- |
 Paul Lacroix. Valokuva: Nadar.
Henkilötiedot
Syntynyt: 1806
Kuollut: 1884 (77–78 vuotta)
Kansalaisuus:  Ranska
Ammatti:  kirjailija
Kirjailija
Salanimi: Pierre Dufour, P.-L. Jacob ja Jacob, Le Bibliophile ym.
Tuotannon kieli: ranska
Muuta tietoa
 Ranskan akatemian jäsen 
Aiheesta muualla
Löydä lisää kirjailijoitaKirjallisuuden teemasivulta
Paul Lacroix, salanimiä: P.-L. Jacob ja Jacob, Le Bibliophile, Pierre Dufour, (1806–1884) oli ranskalainen prosaisti, bibliografi ja kulttuurihistorioitsija. Hän oli vuodesta 1855 Bibliothèque de l’Arsenalin konservaattorina.
Lacroix julkaisi ensin useita lähinnä historiallisia romaaneja, esimerkiksi Les deux fous, L’homme au masque de fer, La folle d’Orléans, Un divorce. Arvokkaita ovat useat hänen kulttuurihistoriallisista teoksistaan, kuten Histoire du XVI:e siècle en France (1834–1835), Le moyen âge et la renaissance (1847–1852), Histoire de la prostitution chez tous les peuples du monde (1851–1854, salanimellä Pierre Dufour), joka takavarikoitiin; Costumes historiques de la France (1852), Dix-huitième siècle. Institutions, usages et costumes. France 1700–1789 (1874); Dix-huitième siècle. Lettres sciences et arts. France 1700–1789 (1878); samanlaiset esitykset 1600-luvusta (1880, 1882); Directoire, consulat et empire. Moeurs et usages etc. France 1795–1815 (1884). Lacroix’n kulttuurihistorialliset teokset ovat hienoilla kuvilla varustettuja loistoteoksia. Muita teoksia ovat Histoire politique. anecdotique et populaire de Napoléon III (1853–1854) ja Histoire de la vie et du règne de Nicolas I (1864–1875).
Aiheesta muualla

Kuvia tai muita tiedostoja aiheesta Paul Lacroix Wikimedia Commonsissa
Paul Probst

| Mitalit> Maa:   Sveitsi.Miesten ammunta. Olympialaiset  | Mitalit> Maa:   Sveitsi.Miesten ammunta. Olympialaiset  | Mitalit> Maa:   Sveitsi.Miesten ammunta. Olympialaiset  | Maa:   Sveitsi> Miesten ammunta. |
| --- | --- | --- | --- |
|  Kultaa | Pariisi 1900 | 50 m vapaapistooli, joukkuekilpailu |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Kultaa | Luzern 1901 | 50 m vapaapistooli, joukkuekilpailu |  |
|  Kultaa | Lyon 1904 | 50 m vapaapistooli, joukkuekilpailu |  |
|  Hopeaa | Lyon 1904 | 50 m vapaapistooli |  |
Paul Probst (15. toukokuuta 1869 – 9. syyskuuta 1945) oli sveitsiläinen ampuja ja olympiavoittaja. Hän osallistui Pariisin olympialaisissa 1900 50 metrin vapaapistoolissa sekä henkilökohtaiseen että joukkuekilpailuun ja voitti jälkimmäisestä kultaa.
Chisun diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 5 |  |
| ↙EP:t | 1 |  |
| ↙Singlet | 26 |  |
| ↙Musiikkivideot | 7 |  |
Tämä on suomalaisen laulaja-lauluntekijä Chisun diskografia.
Studioalbumit

| Nimi | Julkaisutiedot | Lista> Albumilista  | Kulta/Platinalevy |
| --- | --- | --- | --- |
| Alkovi |  Julkaistu: 27. helmikuuta 2008  Levy-yhtiö: HMC  Formaatti: CD / digitaalinen lataus | 5 |  Kultalevy |
| Vapaa ja yksin |  Julkaistu: 23. syyskuuta 2009  Levy-yhtiö: HMC / WEA  Formaatti: CD / LP / digitaalinen lataus | 1 |  Tuplaplatina |
| Kun valaistun |  Julkaistu: 5. lokakuuta 2011  Levy-yhtiö: HMC / WEA  Formaatti: CD / digitaalinen lataus | 1 |  Multiplatina |
| Kun valaistun 2.0 |  Julkaistu: 6. kesäkuuta 2012  Levy-yhtiö: HMC / WEA  Formaatti: CD-DVD-Blu-ray / LP / digitaalinen lataus | 2 |  |
| Polaris |  Julkaistu: 2. lokakuuta 2015  Levy-yhtiö: Warner Music Finland  Formaatti: CD / LP / digitaalinen lataus | 2 | — |
| MOMENTUM 123 |  Julkaistu: 24. toukokuuta 2019  Levy-yhtiö: Warner Music Finland  Formaatti: CD / LP / digitaalinen lataus | 22 |  |
EP:t

| Nimi | Julkaisutiedot |
| --- | --- |
Post Momentum:  Julkaistu: 27. syyskuuta 2019  Formaatti: digitaalinen lataus  Levy-yhtiö: Warner Music Finland
Singlet

| Nimi | Vuosi | Listasijoitukset> Single-lista  | Listasijoitukset> Lataus-lista  | Listasijoitukset> Radio- lista  | Kulta/Platinalevy | Levy |
| --- | --- | --- | --- | --- | --- | --- |
| ”Mun koti ei oo täällä” | 2007 | 1 | 1 | 2 |  Kultalevy | Alkovi |
| ”Muut” | 2008 | — | — | — |  | Alkovi |
| ”Tämä rakkaus” | 2008 | — | — | — |  | Alkovi |
| ”Baden-Baden” | 2009 | 3 | 3 | 10 |  Platinalevy | Vapaa ja yksin |
| ”Kerrasta poikki” | 2009 | 12 | 9 | — |  | Vapaa ja yksin |
| ”Sama nainen” | 2009 | 5 | 5 | 5 |  Kultalevy | Vapaa ja yksin |
| ”Miehistä viis” | 2010 | — | — | — |  | Vapaa ja yksin |
| ”Saaliit” | 2010 | — | — | — |  | Vapaa ja yksin |
| ”Sabotage” | 2011 | 1 | 1 | 1 | Kultalevy | Kun valaistun |
| ”Kohtalon oma” | 2011 | 1 | 1 | 1 |  | Kun valaistun |
| ”Tie” | 2012 | 9 | 8 | 2 |  | Kun valaistun |
| ”Kolmas pyörä” | 2012 | — | 6 | 1 |  | Kun valaistun 2.0 |
| ”Frankenstein” | 2012 | — | 14 | 4 |  | Kun valaistun 2.0 |
| ”Ihana” | 2015 | — | 3 | 1 |  | Polaris |
| ”Tuu mua vastaan” | 2015 | — | 20 | 9 |  | Polaris |
| ”Tähdet” | 2016 | — | 30 | 5 |  | Polaris |
| ”Polte” | 2016 | 2 | 3 | 6 |  | Vain elämää - kausi 5 (Ensimmäinen kattaus) |
| ”Älä herätä mua unesta” | 2016 | 18 | 6 | — |  | Vain elämää - kausi 5 (Ensimmäinen kattaus) |
| ”Asfalttiprinssi” | 2016 | — | 12 | — |  | Vain elämää - kausi 5 (Ensimmäinen kattaus) |
| ”Jos menet pois” | 2016 | — | 2 | — |  | Vain elämää - kausi 5 (Toinen kattaus) |
| ”Kaktusviinaa” | 2016 | — | — | — |  | Vain elämää - kausi 5 (Toinen kattaus) |
| ”Mestaripiirros” | 2016 | — | 16 | — |  | Vain elämää - kausi 5 (Toinen kattaus) |
| ”Ei riidellä enää” | 2017 | — | 1 | 24 |  |  |
| ”I Walk the Line” | 2018 | — | — | — |  |  |
| ”Momentum” | 2019 | — | — | — |  | MOMENTUM 123 |
| ”Viimeiset tekstarit” | 2019 | — | — | 65 |  | MOMENTUM 123 |
| ”Ikävä” | 2019 | — | — | — |  | Post Momentum |
| ”Mysteeri” | 2021 | 19 | — | 53 |  |  |
| ”Mun kulta” | 2022 | — | — | 28 |  |  |

Listasijoitukset Suomen viralliselta singlelistalta (Single Top 20), Suomen virallinen latauslista (Top 30) ja Suomen suosituimmat (Music Control -radiolista) (Radio Top 20).
Musiikkivideot

”Mun koti ei oo täällä” (2007)
”Muut” (2008) – ohjaus Misko Iho
”Baden-Baden” (2009) – ohjaus Misko Iho
”Sama nainen” (2009) – ohjaus Mikko Harma
”Sabotage” (2011) – ohjaus Misko Iho
”Kohtalon oma” (2011) – ohjaus Misko Iho
”Frankenstein” (2012) - ohjaus Toni Tikkanen
”Ihana” (2015) - ohjaus Mikki Kunttu
"Tuu mua vastaan" 2015 - ohjaus Miro Laiho
Chisu tuottajana

Kristiina Wheeler - Hitchin to Helsinki (2008)
Cristal Snow – Wicked (2010)
Polykrates (sofisti)

Polykrates (m.kreik. Πολυκράτης, Polykratēs, lat. Polycrates; 300-luku eaa.) oli antiikin kreikkalainen sofisti ja reettori. Hän opetti Ateenassa ja myöhemmin Kyproksella. Polykrates kirjoitti retorisia puheita aiheista, jotka voidaan nähdä paradoksaalisina: ylistyksen (enkomion) Klytaimnestralle, antiikin femme fatalelle; syytekirjelmän Sokrateelle (Sokrateen syyte), jonka kuolemantuomiota oli yleisesti alettu pitää vääränä; sekä ylistyksen Busirikselle, joka oli epäinhimillisyydestään tunnettu Egyptin myyttinen kuningas. Sen lisäksi hän kirjoitti puheita esimerkiksi hiiristä ja ruukuista. Isokrates hyökkäsi voimakkaasti Busirikselle osoitettua ylistystä vastaan omassa Busiris-nimisessä teoksessaan, joka on edelleen säilynyt. Dionysios Halikarnassoslainen luonnehti Polykrateen tyyliä kylmäksi, karkeaksi ja hienostumattomaksi.
Polyklonaalinen vasta-aine

Polyklonaaliset vasta-aineet ovat eri B-solulinjoista saatavien vasta-aineiden seos. Ne sitoutuvat saman antigeenin eri epitooppeihin. Niistä poikkeavasti monoklonaaliset vasta-aineet, jotka ovat peräisin vain yhdestä B-solulinjasta, sitoutuvat antigeeninsa vain yhteen tiettyyn epitooppiin. Polyklonaalisia vasta-aineita voidaan eristää eläimen tai ihmisen seerumista. Niitä on käytetty jo vuosikymmenien ajan esimerkiksi monien infektiotautien ehkäisyssä ja hoidossa.